32. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 25234/1637 της 7 Απρ./11 Μαΐου 1976 (ΦΕΚ Β΄ 640) (Διορθ. Ημαρτ. εν ΦΕΚ Β΄ 603 της 30-41976). Περί εγκρίσεως Καταστατικού Κυνηγετικών Συλλόγων, Κυνηγετικών Ομοσπονδιών και Κυνηγετικής Συνομοσπονδίας Ελλάδος. Έχοντες υπ’ όψει: 1.Τας διατάξεις της παρ. 3 και 7 του άρθρ. 266 του Ν.Δ. 86/69 «περί Δασικού Κώδικος». 2.Τας διατάξεις του άρθρ. 11 του Νόμ. 177/1975, δι’ ου αντικατεστάθησαν αι παρ. 4 και 6 του Ν.Δ. 86/69. 3.Τας ημετέρας αποφάσεις (α) 3622/ 405/ εγκ.8/ 21.1.70 (β) 23853/484/16.3.1973 (γ) 58855/ 5151/ 20.6.1974, (δ) 112076/1002/19.11.1974 (ε) 11283/ 631/εγκ.16/4.2.75 και (ς) 15886/973/5.3.1975. 4.Την άμεσον ανάγκην ιδρύσεως νέων Κυνηγετικών Οργανώσεων και λειτουργίας αυτών και επί νέων βάσεων, απορρεουσών εκ της εφαρμογής των διατάξεων του άρθρ. 11 του Νόμ. 177/1975, δυνάμει των οποίων επέρχονται ριζικαί αλλαγαί εις την οργανωτικήν υποδομήν τούτων, αποφασίζομεν: 1.Καθορίζομεν ως ανωτέραν εποπτικήν Αρχήν απασών των Κυνηγετικών Οργανώσεων της χώρας, την παρ’ ημίν Γενικήν Δ/νσιν Δασών. 2.Ως αμέσως εποπτεύουσαι Αρχαί τυγχάνουν, δια την Κυνηγετικήν Συνομοσπονδίαν Ελλάδος η Γενική Διεύθυνσις Δασών του Υπουργείου Γεωργίας, δια τας Κυνηγετικάς Ομοσπονδίας η Γενική Διεύθυνσις Δασών του Υπουργείου Γεωργίας, ή αι υπ’ αυτής εξουσιοδοτούμεναι Δασικαί Αρχαί της Περιφερείας εκάστης Ομοσπονδίας και δια τους Κυνηγετικούς Συλλόγους τα Δασαρχεία, Νομοδα(Αντί για τη σελ. 581(β) Σελ. 581(γ) Τεύχος 718-Σελ.99 Γενικές Διατάξεις 17.Η.α.31-32 σαρχεία ή Διευθύνσεις Δασών άνευ Δασαρχείων της έδρας ή περιφερείας εις τας οποίας υπάγεται έκαστος εξ αυτών. 3.Εγκρίνομεν ως βασικά σχέδια Καταστατικών δια την λειτουργίαν των Κυνηγετικών Συλλόγων, Κυνηγετικών Ομοσπονδιών και της Κυνηγετικής Συνομοσπονδίας της Ελλάδος, τα εν τη παρούση αποφάσει διαλαμβανόμενα τοιαύτα. 4.Ως κριτήρια της αναγνωρίσεως των ανωτέρω Κυνηγετικών Οργανώσεων, ως συνεργαζομένων μετά του Υπουργείου Γεωργίας, τίθενται αφ’ ενός μεν η αποδοχή υπ’ αυτών των, δια της παρούσης, εγκεκριμένων Καταστατικών, αφ’ ετέρου δε η λειτουργία των γίνη επί τη βάσει των διατάξεων αυτών και του Δασικού Κώδικος. 5.Ανακαλούμεν τας υπ’ αριθ. 3622/ 405/ εγκ.8/ 21.1.70, 23853/484/16.3.73 (ανωτ. σελ. 456, 183) και 112076/1002/19.11.74 (ανωτ. αριθ. 41) ημετέρας αποφάσεις. Η παρούσα δημοσιευθήτω δια της Εφημερίδος της Κυβερνήσεως. (Ακολουθούν υποδείγματα των Καταστατικών Κυνηγετικών Συλλόγων, Κυνηγετικής Ομοσπονδίας και Κυνηγετικής Συνομοσπονδίας Ελλάδος). 